CELEX: 32012D0737
Language: sl
Date: 2012-11-27 00:00:00
Title: 2012/737/EU: Izvedbeni sklep Komisije z dne 27. novembra 2012 o spremembi prilog I in II k Direktivi Sveta 82/894/EGS o prijavljanju živalskih bolezni v Skupnosti (notificirano pod dokumentarno številko C(2012) 8518)  Besedilo velja za EGP

29.11.2012   
            
            
               SL
            
            
               Uradni list Evropske unije
            
            
               L 329/19
            
         IZVEDBENI SKLEP KOMISIJE
   z dne 27. novembra 2012
   o spremembi prilog I in II k Direktivi Sveta 82/894/EGS o prijavljanju živalskih bolezni v Skupnosti
   (notificirano pod dokumentarno številko C(2012) 8518)
   (Besedilo velja za EGP)
   (2012/737/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti (1), zlasti prve in druge alinee člena 5(2) Direktive,
   ob upoštevanju naslednjega:
   
               (1)
            
            
               Direktiva 82/894/EGS o prijavljanju živalskih bolezni v Uniji določa merila za prijavljanje navedenih živalskih bolezni, katerih pojav mora prizadeta država članica prijaviti Komisiji in drugim državam članicam.
            
         
               (2)
            
            
               Priloga I k Direktivi 82/894/EGS, ki navaja bolezni, katerih pojav je treba prijaviti Komisiji in drugim državam članicam, med bolezni kopenskih živali vključuje enzootični encefalomielitis brez razlikovanja različnih vrst te bolezni. Zaradi jasnosti in zagotovitve pomembnih informacij, pomembnih za zdravje živali ali ljudi, o patogenem povzročitelju, bi bilo treba v tej prilogi izrecno navesti različne vrste enzootičnega encefalomielitisa.
            
         
               (3)
            
            
               Poleg tega so bile bolezni, kot so steklina, vranični prisad, goveja tuberkuloza, goveja bruceloza, enzootska goveja levkoza ter bruceloza ovc in koz, v večini držav članic močno izkoreninjene. Zaradi tega so izbruhi teh bolezni na velikih območjih Unije redkejši. Odslej bi jih bilo treba prijaviti Komisiji in drugim državam članicam. Zato je treba te bolezni dodati v Prilogo I.
            
         
               (4)
            
            
               Da bi se izognili administrativnemu bremenu, je v nekaterih okoliščinah primerno zahtevati tedenske prijave primarnih izbruhov in mesečne prijave sekundarnih izbruhov navedenih bolezni.
            
         
               (5)
            
            
               Nekatere države članice in njihove regije še niso dosegle statusa uradno prostih neeksotičnih bolezni, kot so goveja tuberkuloza, goveja bruceloza in enzootska goveja levkoza ali bruceloza ovc in koz, kakor to obravnavata Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (2) in Direktiva Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (3). Da bi se izognili nesorazmerni količini prijav, se ne bi smelo zahtevati prijavljanje izbruhov navedenih bolezni v državah članicah, ki niso proste teh bolezni, ali njihovih regijah.
            
         
               (6)
            
            
               V prihodnosti bodo prijave Komisiji in globalnemu informacijskemu sistemu za zdravje živali Mednarodne organizacije za zdravje živali (v nadaljnjem besedilu: OIE) o živalskih boleznih združene v en sistem (Informacijski sistem o živalskih boleznih – ADIS). Zato je primerno, kadar je to mogoče, v Prilogi I k Direktivi 82/894/EGS uporabiti isto terminologijo, kot jo uporablja OIE.
            
         
               (7)
            
            
               Spletni sistem poročanja se že uporablja v primeru nizko patogene aviarne influence pri prostoživečih pticah. Zato je primerno glede aviarne influence izrecno navesti, da bi bilo treba izbruhe visoko patogene aviarne influence prijaviti v primeru perutnine, ptic v ujetništvu in prostoživečih ptic, izbruhe nizko patogene aviarne influence pa samo v primeru perutnine in ptic v ujetništvu.
            
         
               (8)
            
            
               Epizootski ulcerativni sindrom je bil umaknjen s seznama eksotičnih bolezni iz dela II Priloge IV k Direktivi Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (4) z Izvedbeno direktivo Komisije 2012/31/EU z dne 25. oktobra 2012 o spremembi Priloge IV k Direktivi Sveta 2006/88/ES glede seznama vrst rib, dovzetnih za virusno hemoragično septikemijo, in črtanja vnosa za epizootski ulcerativni sindrom (5). Zato bi bilo treba bolezen umakniti tudi iz Priloge I k Direktivi 82/894/EGS.
            
         
               (9)
            
            
               Prilogi I in II Direktive 82/894/EGS bi bilo treba ustrezno spremeniti.
            
         
               (10)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Prilogi I in II k Direktivi 82/894/EGS se spremenita v skladu s Prilogo k temu sklepu.
   Člen 2
   Ta sklep se uporablja od 1. januarja 2013.
   Člen 3
   Ta sklep je naslovljen na države članice.
   
      V Bruslju, 27. novembra 2012
      
         
            Za Komisijo
         
         Maroš ŠEFČOVIČ
         
            Podpredsednik
         
      
   
   
      (1)  UL L 378, 31.12.1982, str. 58.
   
      (2)  UL 121, 29.7.1964, str. 1977.
   
      (3)  UL L 46, 19.2.1991, str. 19.
   
      (4)  UL L 328, 24.11.2006, str. 14.
   
      (5)  UL L 297, 26.10.2012, str. 26.
   
      PRILOGA
      Prilogi I in II k Direktivi 82/894/EGS se spremenita:
      
                  1.
               
               
                  Priloga I se nadomesti z naslednjim:
                  
                     „PRILOGA I
                     
                        Bolezni, ki jih je treba prijaviti
                     
                     A.   Bolezni kopenskih živali
                     
                     
                                  
                              
                              
                                 Seznam A.1:
                                 
                                             —
                                          
                                          
                                             konjska kuga
                                          
                                       
                                             —
                                          
                                          
                                             afriška prašičja kuga
                                          
                                       
                                             —
                                          
                                          
                                             vranični prisad
                                          
                                       
                                             —
                                          
                                          
                                             aviarna influenca (HPAI pri perutnini, pticah v ujetništvu in prosto živečih pticah ter LPAI pri perutnini in pticah v ujetništvu)
                                          
                                       
                                             —
                                          
                                          
                                             bolezen modrikastega jezika
                                          
                                       
                                             —
                                          
                                          
                                             Bovina spongiformna encefalopatija
                                          
                                       
                                             —
                                          
                                          
                                             klasična prašičja kuga
                                          
                                       
                                             —
                                          
                                          
                                             pljučna kuga govedi
                                          
                                       
                                             —
                                          
                                          
                                             spolna kuga konj –Durina
                                          
                                       
                                             —
                                          
                                          
                                             enzootični encefalomielitis naslednjih vrst:
                                             
                                                         —
                                                      
                                                      
                                                         enzootični encefalomielitis (vzhodni)
                                                      
                                                   
                                                         —
                                                      
                                                      
                                                         japonski encefalomielitis
                                                      
                                                   
                                                         —
                                                      
                                                      
                                                         venezuelski encefalomielitis kopitarjev (VEE)
                                                      
                                                   
                                                         —
                                                      
                                                      
                                                         mrzlica West Nile
                                                      
                                                   
                                                         —
                                                      
                                                      
                                                         enzootični encefalomielitis (zahodni)
                                                      
                                                   
                                       
                                             —
                                          
                                          
                                             infekciozna anemija kopitarjev
                                          
                                       
                                             —
                                          
                                          
                                             slinavka in parkljevka
                                          
                                       
                                             —
                                          
                                          
                                             smrkavost - maleus
                                          
                                       
                                             —
                                          
                                          
                                             vozličasti dermatitis
                                          
                                       
                                             —
                                          
                                          
                                             atipična kokošja kuga
                                          
                                       
                                             —
                                          
                                          
                                             kuga drobnice
                                          
                                       
                                             —
                                          
                                          
                                             okužba z virusom stekline
                                          
                                       
                                             —
                                          
                                          
                                             mrzlica doline Rift
                                          
                                       
                                             —
                                          
                                          
                                             goveja kuga
                                          
                                       
                                             —
                                          
                                          
                                             osepnice ovc in koz
                                          
                                       
                                             —
                                          
                                          
                                             okužba malega panjskega hrošča (Aethina tumida)
                                          
                                       
                                             —
                                          
                                          
                                             vezikularna bolezen prašičev
                                          
                                       
                                             —
                                          
                                          
                                             tropileloza
                                          
                                       
                                             —
                                          
                                          
                                             vezikularni stomatitis
                                          
                                       
                           
                                  
                              
                              
                                 Seznam A.2:
                                 
                                             —
                                          
                                          
                                             goveja bruceloza
                                          
                                       
                                             —
                                          
                                          
                                             goveja tuberkuloza
                                          
                                       
                                             —
                                          
                                          
                                             enzootska goveja levkoza
                                          
                                       
                                             —
                                          
                                          
                                             bruceloza ovc in koz (razen Brucella ovis)
                                          
                                       
                           B.   Bolezni živali iz ribogojstva
                     
                     
                                 —
                              
                              
                                 epizootska hematopoetska nekroza
                              
                           
                                 —
                              
                              
                                 infekciozna hematopoetska nekroza
                              
                           
                                 —
                              
                              
                                 infekciozna anemija lososov
                              
                           
                                 —
                              
                              
                                 okužba s Perkinsus marinus
                                 
                              
                           
                                 —
                              
                              
                                 okužba z Mikrocytos mackini
                                 
                              
                           
                                 —
                              
                              
                                 okužba z Marteilia refringens
                                 
                              
                           
                                 —
                              
                              
                                 okužba z Bonamia ostreae
                                 
                              
                           
                                 —
                              
                              
                                 okužba z Bonamia exitiosa
                                 
                              
                           
                                 —
                              
                              
                                 Koi herpes viroza
                              
                           
                                 —
                              
                              
                                 sindrom Taura
                              
                           
                                 —
                              
                              
                                 virusna hemoragična septikemija
                              
                           
                                 —
                              
                              
                                 bolezen belih pik
                              
                           
                                 —
                              
                              
                                 bolezen rumene glave“
                              
                           
               
            
                  2.
               
               
                  Priloga II se spremeni:
                  
                              (a)
                           
                           
                              točka C se nadomesti z naslednjim:
                              
                                          „C.
                                       
                                       
                                          Pri boleznih kopenskih živali iz seznama A.2 Priloge I:
                                          
                                                      —
                                                   
                                                   
                                                      se potrditev kakršnega koli izbruha, okužbe ali prisotnosti povzročitelja bolezni v čredi, kot je določeno v prilogah A in D k Direktivi 64/432/EGS, ali na gospodarstvu, kot je določeno v Prilogi A k Direktivi Sveta 91/68/EGS (1), ali preklic statusa uradno proste bolezni za katero koli tako čredo ali gospodarstvo na podlagi laboratorijskih ali epidemioloških preiskav, kot je določeno v prilogah A in D k Direktivi 64/432/EGS ali v Prilogi A k Direktivi 91/68/EGS, v državi članici, ki je uradno prosta bolezni, ali njeni regiji v skladu z navedenimi direktivami in ni epidemiološko povezana s predhodnim izbruhom, prijavi Komisiji in državam članicam v enem tednu kot primarni izbruh, opredeljen v členu 2(d),
                                                   
                                                
                                                      —
                                                   
                                                   
                                                      se kakršna koli druga potrditev izbruha, okužbe ali prisotnosti povzročitelja bolezni ali preklic statusa uradno proste bolezni za katero koli čredo ali gospodarstvo na podlagi laboratorijskih ali epidemioloških preiskav, kot je določeno v prilogah A in D k Direktivi 64/432/EGS ali v Prilogi A k Direktivi 91/68/EGS, v državi članici ali njeni regiji, ki je uradno prosta bolezni v skladu z navedenimi direktivami, prijavi kot sekundarni izbruh v skladu s členom 4(1) te direktive,
                                                   
                                                
                                                      —
                                                   
                                                   
                                                      se sekundarni izbruhi Komisiji in državam članicam prijavljajo mesečno,
                                                   
                                                
                                                      —
                                                   
                                                   
                                                      se v primeru goveje tuberkuloze, goveje bruceloze ter bruceloze ovc in koz ime patogene vrste, če je poznano, vključi v prijavo.
                                                   
                                                
                                    
                        
                              (b)
                           
                           
                              Doda se naslednja točka:
                              
                                          „D.
                                       
                                       
                                          Pri boleznih živali iz ribogojstva iz točke B Priloge I:
                                          
                                                      —
                                                   
                                                   
                                                      se potrditev kakršnega koli izbruha eksotične in neeksotične bolezni v državi članici, na območjih ali predelih, predhodno prostih bolezni, opredeljenih v Direktivi 2006/88/ES (2), prijavi kot primarni izbruh,
                                                   
                                                
                                                      —
                                                   
                                                   
                                                      se drugi izbruhi, ki niso navedeni v prvi alinei, prijavijo kot sekundarni izbruhi v skladu s členom 4(1) te direktive,
                                                   
                                                
                                                      —
                                                   
                                                   
                                                      se sekundarni izbruhi Komisiji in državam članicam prijavljajo mesečno. Ime in opis območja ali predela se prav tako vključi v prijavo.
                                                   
                                                
                                    
                        
            
         (1)  UL L 46, 19.2.1991, str. 19.“
      
         (2)  UL L 328, 24.11.2006, str. 14.“